ДСМ қызылшаға қарсы екпе алмаған оқушылардың бір бөлігін онлайн оқытуды ұсынып отыр
DATE: 17:56, 14 Қараша 2023 | GMT +5
TITLE: ДСМ қызылшаға қарсы екпе алмаған оқушылардың бір бөлігін онлайн оқытуды ұсынып отыр
URL: https://kaz.inform.kz/news/dsm-kizilshaga-karsi-ekpe-almagan-okushilardin-br-bolgn-onlayn-okitudi-usinip-otir-af1a39/
META: DATE: 17:56, 14 Қараша 2023 | GMT +5
TOTAL WORDS: 118
AUTHOR(S):
TEXT: «Бүгінгі таңда білім мекемелеріне барып жүрген балалар арасында қызылша жұқтыру фактілері тіркелген. Қазіргі ахуал бойынша, республикада карантинге жабылған мектеп жоқ. Білім ұжымдарында аурудың таралуын болдырмау үшін қызылша жұқтырғаны дәлелденген науқастармен байланыста болған, қызылшаға қарсы екпе алмаған оқушыларды онлайн оқуға жіберу ұсынылады», - делінген министрліктің редакция сауалына жолдаған жауабында. Ведомство мәліметінше, Алматы қаласындағы мектеп басшылығы қызылшаның көп тіркелуіне байланысты екпе алмаған балаларды онлайн оқуға жіберу жөнінде шешім қабылдаған. «Қызылшамен ауырғандардың 60% - екпеден бас тартқандар. Осыған байланысты баласына екпе салдырудан бас тартқан атааналармен түсіндіру жұмысы күшейтілді. Бүгінгі таңда 9 мыңдай бала жоспарлы алдын алу екпесін алмаған. Қазір олармен вакцинаның маңызы туралы түсіндіру жұмысы жүргізіліп жатыр. Осы жұмыстың арқасында биыл 3 мыңнан астам бала екпе алды», - деп жазылған жауапта
